Hendecasyllaborum seu Baiarum libri duo/1.26
Musae, quas adamet meus Marullus,
Aut siquae redament meum Marullum,
Musae, dicite, nanque amare certum est.
    Nosti delitias puellularum,
Nosti quae veneres cupidinesque
Argutis iaculatur ex ocellis,
Quae spirat casiamque cinnamumque,
Ministrat pharetram facesque Amori
Pulcro pectore dia Septimilla?
Haec illa est, quam adamat tuus Marullus,
Quae contra redamat suum Marullum,
Felix copula, mutui calores.